Document ID: 32006D0597

ODLOČBA KOMISIJE
z dne 4. avgusta 2006
o sestavi seznama regij, upravičenih do prehodnega in posebnega financiranja iz strukturnih skladov v okviru cilja regionalne konkurenčnosti in zaposlovanja za obdobje 2007-2013
(notificirano pod dokumentarno številko C(2006) 3480)
(2006/597/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (1), in zlasti člena 8(4) Uredbe,
ob upoštevanju naslednjega:
(1)
V skladu s točko (b) člena 3(2) Uredbe (ES) št. 1083/2006 je namen cilja regionalne konkurenčnosti in zaposlovanja povečati konkurenčnost in privlačnost regij.
(2)
V skladu s prvim pododstavkom člena 8(2) Uredbe (ES) št. 1083/2006 so regije na ravni NUTS II, ki so po členu 3 Uredbe Sveta (ES) št. 1260/1999 z dne 21. junija 1999 o splošnih določbah o strukturnih skladih (2) leta 2006 v celoti zajete v Cilju 1 in katerih nominalna stopnja BDP na prebivalca, merjena in izračunana v skladu s členom 5(1) Uredbe (ES) št. 1083/2006, bo presegla 75 % povprečja BDP držav EU-15, upravičene do prehodnega in posebnega financiranja iz strukturnih skladov v okviru cilja regionalne konkurenčnosti in zaposlovanja.
(3)
V skladu z drugim pododstavkom člena 8(2) Uredbe (ES) št. 1083/2006 je tudi Ciper v obdobju 2007-2013 upravičen do prehodnega financiranja, ki velja za regije iz prvega pododstavka istega člena.
(4)
Sezname upravičenih regij je zato treba ustrezno sestaviti -
SPREJELA NASLEDNJO ODLOČBO:
Člen 1
Regije, upravičene do prehodnega in posebnega financiranja iz strukturnih skladov v okviru cilja regionalne konkurenčnosti in zaposlovanja, kakor je navedeno v členu 8(2) Uredbe (ES) št. 1083/2006, so naštete v Prilogi k tej odločbi.
Člen 2
Ta odločba je naslovljena na države članice.
V Bruslju, 4. avgusta 2006

Labels: 15
19